62021TO0095_INF
A Törvényszék elnökének 2021. június 22‑i végzése – Portugália kontra Bizottság
(T‑95/21. R. sz. ügy)
„Ideiglenes intézkedés – Állami támogatások – A Zona Franca da Madeira javára Portugália által végrehajtott támogatási program – E támogatási programnak a C(2007) 3037 végleges és C(2013) 4043 végleges bizottsági határozatok megsértésével történő alkalmazása – A támogatási programot a belső piaccal összeegyeztethetetlennek nyilvánító és a támogatások visszatéríttetését elrendelő határozat – Ideiglenes intézkedések iránti kérelem – A sürgősség hiánya”
1.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 15–18. pont)
2.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Bizonyítási teher – Részletes okirati bizonyítékokkal alátámasztott, konkrét és pontos információk szolgáltatásának kötelezettsége
(EUMSZ 256. cikk, (1) bekezdés, EUMSZ 278. és EUMSZ 279. cikk)
(lásd: 22–24. pont)
3.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Olyan kár, amelyre valamely tagállam hivatkozhat – Az állami feladatok, a közrend vagy valamely teljes gazdasági ágazat ideiglenes intézkedés hiányában való súlyos érintettségének bizonyítására vonatkozó kötelezettség
(EUMSZ 278. és EUMSZ 279. cikk)
(lásd: 25. pont)
4.
Ideiglenes intézkedés – A végrehajtás felfüggesztése – Az elrendelés feltételei – Az ügyben szereplő érdekek összességének mérlegelése – Állami támogatás visszatéríttetését elrendelő bizottsági határozat – A Bizottság által védett közérdek és a támogatás kedvezményezettjének az érdeke – Sürgősség hiánya és rendkívüli körülmények hiánya – A közérdek elsőbbsége
(EUMSZ 108. cikk, (2) bekezdés, EUMSZ 278. cikk)
(lásd: 29–38. pont)
5.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Súlyos és helyrehozhatatlan kár – Már bekövetkezett kár – Az ideiglenes intézkedés iránti eljárás célkitűzésén kívül eső megtérítés
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (2) bekezdés)
(lásd: 43. pont)
Tárgy
Az EUMSZ 278. és EUMSZ 279. cikken alapuló, egyrészt a „SA.21259. (2018/C) (korábbi 2018/NN.) számú, a Zona Franca da Madeira (ZFM) részére Portugália által nyújtott állami támogatás – III. programcsomagra” vonatkozó, 2020. december 4‑i bizottsági határozat végrehajtásának felfüggesztésére, másrészt pedig arra irányuló kérelem, hogy a Törvényszék rendelje el a Bizottsággal szemben, hogy az ne tegye közzé az Európai Unió Hivatalos Lapjában ezt a határozatot addig, ameddig nem születik meg az ítélet az alapeljárásban.
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.